Скъпи приятели, уважаеми Директори! Да ни е честита Новата 2004 година!
На Вас, семействата Ви и цялата Ви мрежа желая здраве, успех и свобода!
Станете богати! Бъдете свободни! Осъществете мечтите си!

#### Подарявам ви това малко напомняне за устройството на човешкия организъм и за начина, по който би трябвало да изглежда Вашата мрежа. Ако сте просто директори, то освен всички клиенти (с договор или без), в групата ви трябва да има поне петима души, на които можете да разчитате и които вече развиват своя бизнес така, че в обозримо бъдеще непременно да станат и те директори.

#### Сейте с вяра, надежда и любов!

#### За да откриете тези хора, трябва да пресеете поне 100-200 души – а това означава 3 месеца работа, по 2 нови срещи на ден. Работете с ясното съзнание, че става дума за вашия и техния нов живот, за вашето и тяхното бъдеще. И с нагласата на сеячи. Сеячът излиза на полето без да знае колко от семенцата му ще поникнат, колко от тези, които поникнат, ще дадат плод, и кое колко плод ще даде…

####

Ама това е много трудно! – Не и за най-добрите в света! А кои са най-добрите, ако не ние! Направо не е за вярване – измежду милионите сперматозоиди и яйцеклетки на бащите и майките ни именно ние сме успели не само да се родим, не само да пораснем, не само да се включим в мрежа, а и да станем директори! Е, какво ни остава, освен да продължаваме напред!

Помислете си само! От всичките осем милиона български граждани колко са директори на собствен мрежов бизнес? И колко имат шанса всеки ден да творят бъдещето си свободно и без ограничения? Само от вас зависи още следващият месец чекът ви да е много по-голям – с 20%, 50%, 100% и даже повече! Не е ли страхотно?! А още по-хубаво е, че можем да вдъхнем надежда в душата на всеки! Всеки нов човек, който спонсорирате, може да стане най-големият успех в историята на бизнеса ви! Както сте открили един или двама, така ще откриете и петима – чрез търсене! Търсете и ще намерите, искайте и ще ви се даде, чукайте и ще ви отворят, давайте и ще ви се върне – пълна мяра, утъпкана и с връх – казва Библията.

#### Продавач на надежда

#### Ако можех да имам едно
Магазинче със две полички
Бих продавал познайте какво?
Надежда! Надежда за всички!

#### Купете! С отстъпка за вас!
Всеки трябва надежда да има!
И на всекиго бих давал аз,
колкото трябва за трима!

#### А на тоз, който няма пари,
и само отвънка поглежда,
бих му дал, без да плаща дори,
всичката своя надежда…

#### Джани Родари

####

#### Мрежар (по Лили Иванова)

Когато сутрин стана,
започвам да мрежувам
с приятели отбрани
по цял ден си общувам!

Добрата моя мрежа
и целият ми род
отново отбележи (2)
рекорден оборот!

Мрежар е моят татко,
Мрежар е моят брат,
Мрежар да си е сладко,
Най-сладко в този свят!

Пиетро Мрежари

Започва най-важната година от нашия живот. През нея всеки от нас може и трябва – с Божията помощ – да изгради основите на своя успех. Не си струва заради няколко души с ниски заплати и ограничено съзнание да се отказваме от най-великата възможност в историята на човечеството! Раните от тоталитарното време с неговите ограничения може би още не са зараснали докрай, може би още носим срама на челото, синини от бича, следи от хомота и пр. (както казва дядо Вазов), но всички ние сме личности! И супер екип! И отново за кой ли път ще го докажем! И нищо не може да ни спре!

Ето че узнах разликата между продаване и мрежуване. Продаването е професия, която може да е много доходна, но не е лесна и отблъсква повечето хора. Мрежуването е достъпен и лесен бизнес. Повечето хора се занимават с него всеки ден, защото препоръчват неща, които харесват (но без пари).

И така, след като и без това го правим, по-добре да ни се плаща. Но как да направим от мрежуването успешен бизнес? Ами спомнете си когато за последен път препоръчвахте нещо без пари, защо го направихте? Най-вероятно защото ви е харесало до такава степен, че сте се почувствали длъжни да го препоръчате. В Япония има специална дума за това – ”гири”. Смисълът е, че ако сте останали доволни от нещо, въпрос на чест е (и сте длъжни) да го препоръчате на всички – нищо, че не печелите от това.

Дебел извод: Ако искаме да успеем в мрежовия бизнес, трябва да се влюбим в него – в продуктите, в индустрията, в компанията и в мрежата! Трябва да сме толкова запалени, че от нас да блика въодушевление! Трябва да се чувстваме длъжни да споделим с всички на какво сме попаднали, водейки се от това, колко добре за тях ще е да употребяват продуктите и да се включат в бизнеса.

И така, спонсорираме нов човек. Той се е включил, защото иска да печели по-добре. За него все още дали е тази мрежа или някоя друга – все тая! Минава месец, два, три – и нищо. Защо? Защото не сме успели да му предадем (или може би, напротив, сме успели? Страшно е да си го помисли човек!) нашето отношение към цялата тази работа, наречена – как? Дали мрежов маркетинг или франчайзинг за всеки? Дали АкваСорс? Дали водорасли и коластра? Дали здраве? Дали собствен бизнес? Дали мрежа Анхира? Дали любимите ни продукти? А дали като са ни любими на нас, и той е длъжен да ги хареса?

Въпросите са много. Отговорите – различни. Но принципът е един: Харесайте си нещо! Влюбете се в него! Препоръчвайте го на всички! Не се отказвайте! Учете системата и работете! Ще успеете! Как съм успял аз дотук? Когато започнах, бях финансово неграмотен. Не знаех какво е МЛМ. Не познавах АкваСорс. Не разбирах продуктите. Нямах никакъв опит. Нямаше ясна система. Но бях запленен от всичко!

Водораслите – в тях има магия! Те са свързани със здравето и с еволюцията на човечеството! Това е супер идея, която ме грабна веднага – и не ме е пускала оттогава. Пък и нали съм вегетарианец…

Желанието да се измъкна от мизерията - да осигуря децата си материално и да докажа на жена си, на родителите си и на всички около мен, че не съм някакъв си перушан, и че мога да успея!

Възможността да бъда още по-полезен на всички около мен – за здравето им и за джобовете им. Свободата да избирам сам живота си! Опиянението от това, да виждам как около мен и не без помощта ми хората, на които държа, и които държат на мен, все повече се развиват и преуспяват!

Предизвикателството да направя нещо, което никой друг не е правил, да давам пример на хората, да им соча пътя, да бъда възрожденец, да им помагам да успяват!

Супер изгодният компенсационен план, който възнаграждаваше щедро хората, които работят…

А освен това бяхме супер екип с всичките приятели, които сега са ветерани-директори и лидери.

А как да успеете вие?
Обяснете на всеки нов сътрудник, който иска да печели пари, че първо трябва да е готов да даде малко пари. Не големи суми - само по 1 лев на ден, срещу които получава нещо много по-ценно от платената цена: здраве и дълголетие. Ако не може да си позволи цяла опаковка, предложете му да купува от вас по малко, според възможностите си.

Ако човекът не е готов на това, минете на вариант Б - да продадем продукти на негови познати и с печалбата той веднага да си купи за себе си продукт. Ако видите, че той не е готов да инвестира в здравето си, обяснете му ползите и че това е единственият път към успеха. Знаете, че има хора, които от нищо не са доволни, и които имат странно хоби: да ти вгорчават живота с небивалици, например че супер-храните са им подействали зле (това е невъзможно - обикновено те са яли нещо друго, а обвиняват ”нашите капсули”). Ако човек няма личен опит, той може да се смути и да се откаже. Но ако вече е убеден в ползата за себе си, няма проблем! Ако и това не помогне, обяснете му за селския хитрец, който от страх да не се мине все си е беден, а ако и след това не ще, потърсете някой друг - този човек още не е готов, не губете време с него.

Нашият бизнес е да откриваме подходящи хора, които имат желание да и да им помагаме с помощ-та на мрежуването да постигат целите си и да решават проблемите си. А работата ни е да поддържаме собственото си здраве и здравето на близките и познатите си с помощта на супер-храните АкваСорс. Не е задължително да ползваме всички продукти, а само тези, които харесваме. Не е нужно да сме би-ли тежко болни и с нас да стане чудо, за да повярваме - достатъчно е да усетим добрите резултати и да сме добре запознати с действието на продуктите, които ползваме и препоръчваме.

Останалото е лесно - с ръка на сърце препоръчвайте продукти, разказвайте за умножаване и биз-нес, говорете с хората, записвайте ги и ги учете на същото - докато откриете онези петима души, с които ще станете супер екип. После само им помагайте да се развиват.

Успех - и умната! - д-р Петър Най. * МЛМотиватор