Най-великите уроци по лидерство след Христа

1. Мечтите са непобедими.

Великите неща идват чрез хора, които ги виждат още преди да са станали. Ганди е предвидил независимостта на Индия. Мартин Лутър Кинг е мечтаел за равноправие на расите. Бил Гейтс си е представял компютър във всеки дом още преди 20 години. Всички тези хора са станали герои. Същото може да се случи с вас и екипа ви. Какви са мечтите ви? Достатъчно големи и смели ли са, за да вдъхновят хората ви? Без мечти няма лидерство. Мечтайте така, че дори и да не успеете, пак да бъдете герои за тези, които са тръгнали след вас.

2. Дисциплината формира победителите.

Имало едно бедно момиче от село. Тя се родила преждевременно и полумъртва. Като бебе едва успяла да оцелее след пневмония. После изкарала скарлатина, но някак си пак оживяла. След това пък се разболяла от детски паралич и останала прикована към инвалидна количка. Но майка й я учела на дисциплина и какво значи да победиш себе си. Така след 12 години стигнала до пълно излекуване. Мечтата на това момиче била да стане лекоатлетка от световна величина. Естествено, всички й се смеели. Но тя заложила на дисциплината си. Когато навършила 20 години, Уилма Рудолф станала най-бързата жена на планетата и спечелила общо 3 златни олимпийски медала!
Вашата дисциплина определя вашите резултати. Само си спомнете за Уилма.

3. Куражът е заразителен.

Когато Христофор Колумб тръгнал към Новия свят, повечето хора си мислели, че той ще се провали или ще падне от ръба на земята и ще се пребие. Но той бил истински лидер. Екипажът му гладувал, хората били уморени и уплашени, но неговият кураж им давал надежда. А когато те изпаднали в отчаяние и решили да се разбунтуват, той им казал: "Ако ме убиете, със сигурност ще умрете. Но ако продължите да плавате с мен, ще откриете повече злато, отколкото някога сте си представяли!”
Кажете това и на вашия екип, когато времената станат трудни! Това е вашето изпитание – кажете си молитвите и продължете плаването! Може би в живота ви има толкова болка, че едва издържате? Въпреки това бъдете лидери. Лесно е да сме производителни, когато всичко е наред. Въпросът е да се справяме и тогава, когато всеки би се отказал!

4. Най-добрите учители са добри ученици.

Какво правят те, когато са на срещи или на обучения? Дават автографи? Бъбрят с хората? Почиват си по стаите? Не – те са на първия ред и водят записки! Те са най-добрите, защото са най-добри ученици.
Конфуций е казал: "Великият майстор има очите на новак.” Смятате ли, че сте научили вече всичко? Дали гордостта ви пречи? Успехът е само за тези, които дори след много години запазват “очи на новак”. Преди всичко бъдете ученици.

5. Страстта и ентусиазмът отличават необикновените хора от останалите.

Страстта е силата зад някои от най-великите постижения в света. С ентусиазма си страстните хора карат нещата да се случват. Енергията им привлича като магнит! Ако имате ентусиазъм, дори и отначало да не можете нещо, с течение на времето ще го научите и то добре. Ако изцяло се посветите на каузата си, нищо не може да ви спре. Как да развиете ентусиазъм? Открийте това, което страстно желаете, посветете се на цел, която ви вдъхновява, общувайте със страстни, изпълнени с ентусиазъм хора и попивайте всичко от тях. Когато откриете страстта си, ще откриете и тайната на успеха.

6. Служенето е единственото истинско лидерство.

Истинските лидери служат с любов – като Махатма Ганди, като Майка Тереза, и разбира се като Исус Христос. Тяхното лидерство е толкова трайно, че резултатите са останали много след смъртта им.
Същото е вярно и в МЛМ. Компаниите, които са устояли теста на времето, се грижат първо за успеха на мрежата си, а едва след това за собственото си забогатяване. Те се ръководят от истински лидери-служители, за разлика от игрите на пари и схемите за бързо забогатяване, които идват и си отиват на всеки 2-3 години и никога нямат траен успех.
Преди да се присъедините към нещо, запитайте се “Дали след време хората ми ще казват, че съм ги водил добре?” Готов ли сте да бъдете лидер-служител? Тогава изберете надеждна компания и започнете да служите на своята мрежа. И то първо на тези, които заслужават, а едва след това на онези, които искат. Сътворете цялото богатство и свобода, за които мечтаете. И нека за вашето лидерство се носят легенди през вековете.

По материали от Том Ууд –

www.theduplicator.com/anhira

Към съдържанието * Вестник "Анхира" - архив * Анхира - портал