ДОКТОРЪТ СЪВЕТВА |

ХОМЕОПАТИЯ
д-р Ева Христова
Казвам се д-р Ева Христова и искам да ви разкажа за срещата си с хомеопатията и за това как тя стана медицината, която искам да практикувам. През 1997 год. завърших Медицински Университет - Варна със специалност медицина. Започнах работа в Общинска болница - гр. Девня като терапевт. Имах възможността да замествам много колеги и така работих както на село, така и в заводски здравни служби. Така се запознах със различни терапевтични и социални проблеми и започнах да осъзнавам, че въпреки всички стандарти в лечението, аз не успявам да излекувам нито един човек с хронично заболяване. Единственото, което медицината предлага в тези случаи е подтискане на симптомите на заболяването - високо кръвно налягане, повишена киселинност на стомашния сок, повишена кръвна захар, сърцебиене, разбира се болката и т.н. Освен това в много от случаите се забелязват невротични проблеми и затова на хората се предписват антидепресанти. Самата аз от няколко години страдах от болки в кръста, които временно облекчавах с нестероидни противовъзпалителни средства, но тези епизоди все повече зачестяваха, въпреки лечението по всички правила на медицината. Тогава моя колежка предложи да ме лекува с хомеопатия и аз се реших, още повече, че нямах някаква алтернатива, а и тя обеща, че лекарствата нямат никакви странични действия. Това преобърна цялата философия за здравето и болестта, която си бях изградила дотогава, защото стимулирайки моя организъм, хомеопатичното лекарство ме избави от постоянните болки. По същото време във Варна започваше курс по хомеопатия и аз започнах да го посещавам. След 2 години обучение ставаше все по-трудно да продължавам да предписвам лекарства, когато знам, че има по-добро лечение. Докато се опитвах да правя компромиси, един от моите преподаватели - д-р Петър Найденов, ми предложи да започна работа в неговият център в гр. София и така хомеопатията стана моят избор. Оттогава практикувам хомеопатия и съм, убедена, че тя е основна част от медицината на бъдещето.
Мои учители станаха едни от първите хомеопати в България:
д-р Петър Найденов, д-р Дора Пачова, д-р Вилма Михайлова.
След завършване на основния двугодишен курс по класическа хомеопатия посещавам семинари на водещи съвременни хомеопати като Георгос Витулкас - основател и професор в Международната академия по класическа хомеопатия - Алонисос, Гърция, и носител на Алтернативната Нобелова награда за здраве; д-р Еди Тиленс; д-р Вангелис Зафириу; д-р Александра Делиник; д-р Уил Тайлър Франс Вермолен и други.
В този сайт ще се опитам да ви запозная с метода хомеопатия и с неговите възможности. Надявам се да ви помогна да я откриете за себе си и може би да промените живота си, както стана с мен и много от пациентите ми. Благодаря ви предварително за всички мнения, препоръки и въпроси. Желая ви успех по пътя към истинското здраве.

Можете да ми задавате въпроси на e-mail: eva_hristova@sofiastreets.net

copyright "SIEM" Ltd. 2001