Учителя Дънов одобрявал хомеопатията

“Тъй като се основава на един вечен и непоклатим природен закон, хомеопатията безспорно е правилният метод на лечение,позволяващ да се постигне най-сигурното, бързо и трайно изцеление на болестите.”

д-р Самуел Ханеман, основоположник на хомеопатията

Основоположник на хомеопатията е немският лекар Самуел Ханеман - един от най-ерудираните и напредничави учени на своето време, владеещ немски, гръцки, латински, френски, английски и др. Той е прочут особено с това, че по време на холерната епидемия през 1830-31 г. предлага най-ефикасното лечение, което води до бързо разпространение на хомеопатията в Европа.

В наши дни хомеопатията преживява нов разцвет. Може би най-голям принос за това има Георгос Витулкас от Гърция (род. 1932 г.) който буквално вдъхва нов живот на хомеопатията. Той е основател и директор на Международната академия по класическа хомеопатия, учител на повечето от най-добрите европейски и американски хомеопати, патрон на няколко международни фондации, автор на учебници, книги и статии, създател на нов модел за здраве и болест, изобретател на компютърна експертна система и т.н. За изключителен принос към хомеопатията проф. Витулкас е удостоен с Алтернативна Нобелова награда за здраве през 1996 година.

Автор на първата българска книга по хомеопатия "Домашен хомеопатичен лекар" е д-р Георги Миркович. Любопитно е, че той е един от първите трима ученици на Учителя П. Дънов (впрочем, Учителя е бил запознат с хомеопатията и я е одобрявал). По-късно от хомеопатия се интересуват проф. Асен Златаров и акад. Методи Попов.

След 1944 хомеопатията се отхвърля и развитието й спира, но въпреки забраните отделни хора тайно я изучават и прилагат. Едва през 1993 в София започва първият двегодишен дипломен курс по хомеопатия с преподаватели от Лондонския колеж по класическа хомеопатия (LССН), организиран от Холистичен център "Анхира". Понастоящем у нас се провеждат все повече семинари и курсове от различни институции, а хомеопатията е официално признат, но все още не съвсем регламентиран лечебен метод, който се налага благодарение на своята резултатност. #

Към съдържанието * Вестник "Анхира" - архив * Анхира - портал