Следващият трилион

Обемът на продажбите в бизнеса на благополучието достигна 200 млн. долара през последните една-две години! Какво ще се случи по-нататък?!

Никой не е богат в нездраво тяло.
Еклесиастика 30:16

Пол Зейн Пилзър

Имах две неща в предвид, когато започнах проучванията и написването на тази книга:
1. Да изложа пред читателите си порочната практика на хранителната и медицинската индустрии;
2. Да науча хората как да направят правилния избор, за да бъдат здрави и да получават добро медицинско обслужване.

Разясняването на нови бизнесвъзможности как да се правят пари не беше между целите ми. Обаче, след като се потопих в изследванията за храната и медицината по повод на тази книга, аз виждам новопоявяваща се индустрия, в която ще се правят най-големите състояния през настоящия XXI век – състояния, които ще затъмнят дори тези на интернет-милиардерите от последните десет години на миналия век.
Около една седма част от американската икономика днес, т.е. около 1,4 трилиона долара принадлежат на бизнеса със здравеопазването. Думата “здравеопазване” е използвана съвсем погрешно в този случай – на практика тази една седма принадлежи на бизнеса на “заболяванията” – на всичко, определено в речника като “лошо здраве; болест; отслабнало, нездраво или болезнено състояние, или специфично заболяване”.
Бизнесът със заболяванията е реактивен; независимо от огромните му размери. Хората стават клиенти тогава, когато са принудени да го сторят като реагират на специфично болестно състояние или неразположение. Никой не става клиент по желание.
До 2010 година, още 1 трилион долара от американската икономика ще бъдат притежание на все още неназования “бизнес на благополучието” – определено от речника като “качеството или състоянието да си в добро здраве, най-вече като цел, която активно да преследваш (тук е поставено ударението).
Бизнесът на благополучието е проактивен – хората доброволно

стават клиенти; отчасти за да се чувстват по-здрави и отчасти за да се предпазят от перспективата да станат “пациенти” на бизнеса на заболяванията. Всеки иска да бъде клиент.

От сега нататък ще използваме следните дефиниции:
Индустрия на заболяванията: Продукти и услуги, предназначени реактивно за хора със съществуващи заболявания, включващи всички разновидности на болестите от обикновена настинка до раков тумор. Целта на тези продукти и услуги е лекуването на симптомите на болестта или нейното елиминиране

.

Индустрия на благополучието: Продукти и услуги, предназначени проактивно за “здрави хора” (такива без съществуващи заболявания), целящи или да ги направят още по-здрави, по-добре изглеждащи, да намалят ефекта на стареенето или изобщо да предотвратят появата на заболяванията.

Понякога при дефиницирането им, двете индустрии трябва да се разграничават за всяка категория продукти или услуги. Когато стане дума, например за хирургическа намеса, трябва да се определи биологическа норма. Козметична операция, предназначена единствено да подобри нечии външен вид и да го издигне над “нормалното” състояние ще бъде определена като част от благополучието, докато козметична операция на вроден дефект (например заешка устна), ще бъде отнесена към заболяванията.
Очната лазерна хирургия за лечение на миопия ще се приема за част от благополучието(лекува неправилното функциониране), докато снабдяването с очила за миопия може да се отнесе към заболяванията (лекува симптома).
Някои хора ходят на фитнес или посещават други здравни

клубове, за да запазят формата и издържливостта си или да ги подобрят. Това спада към благополучието. Хората, които тръгват на фитнес или започват да се занимават с други спортове с цел най-вече да отслабнат, може да се отнесат към заболяванията, но ние ще ги определим към благополучието. На практика, ние ще определим целия бързо разрастващ се 50-милиарден бизнес за намаляване на теглото като част от благополучието, независимо че може да се спори, че тези пари са похарчени от клиентите в борбата им с пълнотата, която е вид заболяване. Можем да се надяваме, че в бъдеще индустрията на благополучието ще елиминира нуждата от бизнеса за намаляване на теглото, точно както медицинската технология през последния век фактически елиминира големи и страшни болести от полио до типоид.

Днес зараждащата се индустрия на благополучието обхваща някои от следните бизнеси:
Витамините
Хранителните добавки
Доброволната очна хирургия (Лазерна, радиална кератотомия)
Козметичната дерматология
Генното инженерство (избор на пол, подобряване на раждаемостта/увеличаване на плодовитостта)
Козметичното и реконструктивното зъболечение (поставяне на капсули, имплантанти)
Фитнесклубовете (включително инструкторите)
Оборудването за фитнес, атлетика и спорт
Доброволните лекарства: Виагра (против импотентност), Ригейн (за растеж на косата)
Здравословната храна
Здравословните ресторанти
Продуктите за намаляване на теглото

Независимо че само до преди едно-две десетилетия повечето от изброените бизнеси не бяха от важно икономическо значение, те вече достигат около 200 милиарда долара годишни продажби, или около половината от средствата, похарчени за купуване на автомобили в Америка. Това все още е само върха на айсберга на индустрията на благополучието през следващото десетилетие.
Една от основните причини за този небивал растеж е демографска. Нивото на раждаемостта в Америка се увеличи драматично след Втората световна война. В САЩ между 1946 и 1964 година бяха родени над 78 милиона деца. За сравнение, за същия период от време преди 1946 година са били родени само 50 милиона. За същия период, но вече след 1964 година, независимо от по-голямата база на популацията, са били родени само 66 милиона бебета.
Това голямо увеличаване на американското население се приписва най-вече на т.нар. “бейби бум” или на

бейби бум генерацията.Ние го определяме като бум, защото нивото на раждаемостта рязко спада след 1964. Ако това не се беше случило, пост-военното увеличение на раждаемостта би представлявало по-скоро продължителна тенденция, отколкото случайност, създала определена група от населението.
Важността на този факт не е преувеличена.
Във всяко общество има лимит на темите, които могат да заемат публичното съзнание за даден период от време. При нормално нарастване броя на населението, в тези теми ще доминират вкусовете и предпочитанията на по-младите членове на обществото, тъй като те са много, а и броят им нараства. Обаче, увеличаването на американското население с групата родени между 1946 и 1964 доведе до факта, че именно техните вкусове и предпочитания доминират над тези на следващата генерация. Този феномен допълнително беше демонстриран в края на 60-те и началото на 70-те години на миналия век, когато някои “по-стари” радиостанции добиха по-голяма популярност от по-съвременните – тъй като първите представители на бейби-бум поколението навлизаха в зрелия си период и предпочитаха да слушат музиката от своята младост. В началото на 70-те години видяхме също и нарастващо връщане на “бумърите” към модата от младостта им в облеклото, автомобилите, къщите, обзавеждането, индустриалния дизайн и търговската архитектура. Появи се новоизмислена дума, дефинираща този феномен – “ретро”, която навлезе в речника ни през 1974 година.
И сега, след като бейби-бум генерацията (понастоящем между 35 и 54 години) навлезе в най-продуктивните си години, феноменът да се подчиняваме на техните желания ще се прояви още по-силно. Икономическото доминиране на бумърите ще продължи някъде до края на 2010, когато първите от тях ще станат на 65 години и икономическата им сила и социално влияние ще започне да намалява.
Но икономическото влияние на тази група върху благополучието дори е по-силно, отколкото показват числата от статистиката – защото тази група се държи по-различно, отколкото която и да е предишна генерация. Бумърите отказват да приемат пасивно процеса на стареене като някаква даденост. Това е обяснено най-добре чрез следната маркетингова перспектива в една наскоро излязла книга:

“Една от най-важните истини за бумърите е, че те все още са на младежкия пазар. Те го създадоха през тийнейджърството и в ранните си 20 години. Когато навлизат в своите 40 и 50 години, бумърите доказват, че младежкия пазар е по-скоро състояние на ума, отколкото начин на живот. Повечето от тях все още живеят под влиянието на това състояние, отказвайки да приемат манталитета и начина на живот на родителите си...Бизнесът достатъчно добре разбира, че това, което бумърите искат, ще представлява преобладаващото потребителско търсене на живота им.”

Бумърите вече са отговорни за най-голямото разрастване на стоковата борса в историята, за бумът на къщите, за увеличаване броя на международните авиокомпании, за персоналните компютри, за Интернет, за спортните пособия – накратко, те са отговорни за приблизително 5-те трилиона долара днес от нашата 10-трилионна национална икономика. И тези бумъри ще добавят допълнително още 1 трилион долара към икономиката ни, като се стараят да запазят това, което им е най-скъпо – тяхната младост.
Само за следващите 10 години, американските бумъри ще увеличат разходите си за съществуващите услуги, базирани на благополучието, от около 200 милиарда днес до 1 трилион долара или повече. Това нарастване ще дойде отчасти от демографската експанзия на пазара, тъй като бумърите навлизат от 35-55 в 45-65-те си години, и отчасти от нарастване на продажбите благодарение на подобренията в ефикасността на базираните на благополучието продукти и услуги. Стотици, дори хиляди по-добри, базирани на благополучието, продукти и услуги ще излязат от лабораториите през следващите десет години. В този списък влизат подобрени видове витамини и минерали, нови добавки като ехинацеята, коята държи надалече настинките и болестите, кремовете против стареене на кожата на базата на натурални хормони и соя, които наистина предпазват от бръчки и вкарват младежка виталност в клетките, до които се докоснат.
И това невероятно нарастване е само началото.
Точно както сега бумърите определят стъпката на желанията на следващото поколение, от ретровкуса в музиката до обзавеждането и независимостта в начина на живот, бумърите ще определят стъпката на индустрията на благополучието за следващите поколения. Генерация Х, тези, родени между 1965 и 1979, ще навлязат до 2010 година в средна възраст. Това и следващите поколения ще приемат създаденото от бумърите проактивно отношение към благополучието и стареенето като стандартна медицинска процедура.
И, както ще видим в следващата глава, точно както в индустрията на персоналните компютри през последните две десетилетия, всяка продажба на ефективен продукт или услуга на благополучието ще създаде собствено продължително нарастване на търсенето от страна на всеки човек на все повече продукти и услуги на благополучието. Но тези стоки, които ще създадат стабилността на индустрията на благополучието до 2010 и след това, бледнеят в сравнение с базираните на генетиката продукти и услуги на благополучието, които ще излязат от лабораториите.

“Колко тъжно е това!” шепнеше Дориан Грей с очи вперени в собствения си портрет. “Колко тъжно е това!” Аз ще стана стара, грозна и отблъскваща. Но тази картина ще остане винаги млада. Тя никога няма да бъде по-стара от този юнски ден...Само ако можеше да не е така! Ако можеше аз да остана винаги млада, а картината да остарее! За това – за това – бих дала всичко! Да, няма нещо на този свят, което не бих пожертвала! Бих дала душата си за това!”
Портретът на Дориан Грей, Оскар Уайлд (1891)

Отделните клетки в нашето тяло непрекъснато умират и се обновяват. Биохимическата цел на дейностите на благополучието на клетъчно ниво е да осигури получаването от клетките на сурови материали – протеини, витамини и минерали – необходими за максималното им обновяване.
Но, на някакъв определен етап в живота на човека “нещо” казва на всяка клетка в органите на нашето тяло да спре да се репродуцира. Това причинява нормалното остаряване, болестите и евентуалната смърт. Или понякога, дори ако клетка или орган не страда от биохимическа липса, “нещо” казва на ненормалните клетки в някой орган да се множат неконтролируемо, докато спрат функционирането на този орган (например рак). Днес ние знаем, че това “нещо” е една от многото комплексни инструкции в генетичния код на живота ни, най-често наричано ДНК или дезоксирибонуклеинова киселина. ДНК е органическия компонент, съдържащ уникален генетичен код, който се намира във всички клетки и е отговорен за наследствеността.
Нашият генетичен код е човешки “текст” с над три милиарда различни букви – написани изцяло само от четири символа (А, Т, С и Г) без разстояния и пунктуация. Докато действителната субстанция, която днес наричаме ДНК е била открита през 1

8 69 година, нейната роля за наследствеността беше демонстрирана през втората половина на двадесети век, а цялостната карта на човешкия геном не беше довършена до началото на този век.
Нашето търсене на продукти и услуги, базирани на благополучието е продиктувано основно от една функция на генетичния код, която причинява стареенето – от бръчките, които се появяват на кожата ни до пълното спиране на нашите вътрешни органи. Разгадаването и евентуалното манипулиране на този генетичен код носи в себе си най-голямото обещание за индустрията на благополучието.
Чрез изследване на човешкото ДНК, което може да бъде взето от устата чрез малка проба, направена с памук или медицинска шпатула, вече е възможно да се предвиди вероятността, че даден човек може да развие определени болести. И скоро, на базата на откритата напоследък цялостна карта на човешкия геном, ще бъде възможно да се предвиди всяка приближаваща болест или състояние, които не са причинени от външни (диета, упражнения, и др.) фактори. Учените очакват този генетичен тест да добие широко разпространение до 2010. Още през следващите няколко години, чрез използването на информацията за вероятността от развитие на дадено заболяване, дистрибутор на благополучието ще може да предложи витамини или друга терапия с добавки. Например на човек, генетично е предразположен към остеопороза, ще бъде посъветван да взема добавки с калций, или пък човек, генетично предразположен към заболявания на простатата, ще бъде кандидат за трици от палма?
С напредването на технологиите, витамините и добавките, използвани по този начин, могат да бъдат заместени с генетична интервенция – действително модифициране или поправяне на проблематичен ген, съдържащ възможността за развитието на болестта. (Учените не очакват тази интервенция да навлезе в употреба при лекуването на целия спектър от генетично заложени заболявания до няколко десетилетия).

Към съдържанието * Вестник "Анхира" - архив * Анхира - портал