За тези, които не знаят!

Какво всъщност представлява грипът?

Грипът е заразна болест на дихателната система, причинявана от вирус. Обикновено се появява през зимата с температура, втрисане, хрема, болки в гърлото, главата и мускулите, кашлица, умора и липса на апетит. Състоянието на болните се подобрява след няколко дни. Лечението с антибиотици не е ефективно, защото

те не действат на вирусите. Препоръчва се покой, оставане в леглото и приемане на повече течности, витамин С и други естествени стимулатори на имунната система.
При рисковите групи – стари хора и хронично болни от анемия, диабет, белодробни, сърдечно-съдови и бъбречни заболявания, имунна недостатъчност и пр. – може да се стигне до усложнения (например пневмония), и даже до смърт.
Защо грипът е толкова разпространен? Грипните вируси са три типа, които мутират (променят се) всяка година. Ето защо не е възможно да се развие траен имунитет към грипа.
Има ли една ваксина срещу грипа? НЕ! Всяка година се правят нови ваксини, съдържащи и трите типа вирусни антигени. Но дори и да сте се ваксинирали с "нови" ваксини, твърде вероятно е вирусите вече да са мутирали. Безопасна ли е противогрипната ваксина?

Ето няколко случая, разказани съвсем накратко, а вие преценете сами:
"Съпругът ми се ваксинира през януари. Същата вечер му се подуха лимфните възли под мишницата. След това получи слабост и втрисане, придружени от суха кашлица. Това продължи 2 месеца, след което се появи и повръщане. Изследваха го и се установи, че е получил синдрома на Гудпасчър – ненормално висок брой антитела, които атакуват белите дробове и бъбреците. Предложиха му имуносупресивно лечение (подтискане на имунитета). Каква ирония – ваксината, която би трябвало да повиши имунитета, всъщност го е обърнала срещу собствените клетки. Лекарите отричат, че болестта е свързана с ваксинацията. Сега мъжът ми е нетрудоспособен, лесно се уморява и е по-податлив на вируси…

"Ваксинирах се през ноември, а през декември почувствах отпадналост, която все повече се влошаваше, докато един ден колабирах в спалнята си и се наложи да постъпя в болница. Поставиха ми системи, катетър в пикочния мехур, тръба в стомаха за да ме хранят и ми направиха трахеостомия, за да ме обдишват. Бях парализиран и напълно безпомощен. Диагнозата ми бе синдром на Гилен-Баре. Получих сепсис (отравяне на кръвта) и пневмония, температурата ми се повиши над 40 градуса, а кръвното ми налягане падна до 40 на 0. На жена ми казали да се готви за най-лошото. Три седмици бях в реанимация, после ме прехвърлиха в център за рехабилитация. След три месеца ме изписаха, но можех да ходя само 30 метра с проходилка. Продължих рехабилитацията и след още три месеца можех да ходя с патерици. Сега се движа с бастун… Не бях предупреден за никакви възможни опасни усложнения като ми направиха имунизацията."

"Два месеца след ваксинацията получих обриви, заболя ме (ваксинираната) ръка и вратът. Според мен това се дължи на ваксината…"

"Преди 3 години ми направиха една от общо четирите ваксини, които съм получил през живота си. Това, което не знаех е, че ваксината съдържала щам на мононуклеоза. Според мен именно той ме инфектира и почти не ме уби. Следващата година, без да осъзнавам какво рискувам и без да съм предупреден от лекарите, отново се ваксинирах срещу грип. Този път се наложи да лежа в реанимация и да се боря за живота си…"

"Жена ми се разболя от подкожен Т-клетъчен лимфом (вид тумор) след ваксинация. Докторът не беше записал партидата и номера. Две седмици след ваксината започнаха да се появяват бучки по краката й…"

"Приятелката ми се ваксинира в понеделник, а във вторник й прилоша. След много изследвания докторите решиха, че това не е реакция след ваксината, а "реактивирана мононуклеоза" – въпреки че тя никога не е боледувала от нищо такова. Чувал съм, че много хора се кълнат никога повече да не се ваксинират против грип – сега разбирам защо."

Още по темата за ваксините
В книгата си "Ваксините: Медицинска заплаха за имунната система" д-р Вира Шайбнер пише: През 1975 година в Япония, след като минималната възраст за получаване на ваксини бе вдигната от 2 месеца на 2 години, случаите на Синдром на внезапна смърт на кърмачета (СВСК) на практика изчезнаха от страната.

През 1991 г. е публикуван доклад за причинната връзка между рубеолната ваксина и острия артрит у ваксинираните жени.
През 1992 г. СЗО преустановява прилагането на ваксина срещу морбили, тъй като се установява, че тя увеличава риска ваксинираните деца да умрат от други болести през годината след ваксинирането им.

Към съдържанието * Вестник "Анхира" - архив * Анхира - портал