Ако искате да зададете въпрос или да споделите личен опит влезте ТУК. Отговорите на вашите въпроси са консултирани с лекари - специалисти по су-джок.

Общ брой на зададените въпроси 104

Търсене по ключова дума :

Румяна Цонева - 21-06-2002
Въпрос: ПОЗДРАВИ ЗА СТРАНИЦАТА! Може ли с този метод да се откажат цигарите или поне да се намали желанието за пушене? Отговор: С първото ниво на су-джок терапията могат да се лекуват болести с точен адрес. Тоест вие трябва да знаете кой орган, коя част от тялото ви са болни. После трябва да намерите болезнените точки, които са се появили в техните зони на съответствие върху ръцете или ходилата и да въздействате тях. Затова желанието за тютюнопушене не може да се лекува с първото ниво на су-джок терапията. Но то и всички други зависимости (от алкохол, наркотици, храна и т.н.), както и различни системни болести, които не са ясно локализирани, могат успешно да се лекуват с второто ниво на су-джок. С него ще запознаем по-нататък посетителите на нашия сайт. Подготвяме за печат и книга на тая тема.
Bulgaria
Александър Антов - 19-06-2002
Мнение: От една година притежавам книгата за лечение по този метод. Доволен съм от постигнатите резултати.
България
Мария Матеосян - 18-06-2002
Въпрос: Съпругът ми има диабет от 10 год и наднормено тегло. Не е на инсулин. Приема Diaprel. Освен това взема таблетки за високо кръвно налягане. Как да му помогна? Отговор: Съпругът ви трябва да приложи зоново хранене и да третира с методите на су-джок терапията задстомашната жлеза и сърцето. Ако го направи ще усети резултата още на третия-четвъртия ден. Ще започне да отслабва с около 2 -3 килограма на месец. При това ще се чувства чудесно. Кръвното му налягане постепенно ще влезе в норма и всички отклонения в кръвната му картина ще отминат. Зоновото хранене е особено благоприятно за болните от захарна болест защото нормализира дейността на всички жлези с вътрешна секреция. Съчетано със су-джок терапия то дава отлични резултати.
Подробности за зоновото хранене ще намерите в книгата на Бари Сиърс – «Зоната»
България
Antonov - 17-06-2002
Въпрос: Има ли регистрирани успехи за лечение на коксартроза със су-джок терапия? Отговор: Да, су-джок терапията е един от най ефективните методи за лечение на коксартрозата.
Bulgaria
Лиа Ал Казар - 16-06-2002
Въпрос: Може ли да се излекуват миоматични възли на матката - уголемяване както при бременност втори месец? Отговор: В специализирана литература са описани случаи на успешно излекуване на миоматични възли със су-джок. Можете да опитате самостоятелно, но без да прекратявате лечението предписано от лекуващият ви лекар. В зоните на съответствие на матката ще намерите силно болезнени участъци. Покрийте ги килимче от 15-20 игли и нагрейте дръжките им с мокса (методът се нарича - гореща игла). Добре е да ползвате едновременно зони върху ръка и крак.
България
Радостина Захариева - 15-06-2002
Въпрос: Бихте ли посочили конкретно приложение за лечение на наднормено тегло. Мога ли да използвам семена като заместител на някои от описаните в сайта инструменти? Отговор: Су-джок терапията може да се ползва за лечение на наднормено тегло. Такъв случай е разгледан на страницата с примери за лечение. За съжаление тук не могат да се ползват семена или подръчни средства. Ефект се постига чрез насоченото магнитно поле на магнитните стрелки. Резултатът е изразено подтискане на апетита.
Все пак трябва да имате впредвид , че магнитните стрелки са помощно средство. Лечението на наднорменото тегло изисква определена диета. Горещо ви препоръчваме зоновото (не разделното!) хранене. Зоновото хранене е описано в книгата на д-р Бари Сиърс – “Зоната”. Това според нас е единственият начин на хранене, който наистина дава резултати (със зоново хранене авторът на тия редове отслабна 14 килограма за шест месеца, без да изпита и за секунда глад или някакво неразположение). При това тия резултати далеч не се изчерпват с отслабването (което е по скоро страничен ефект). Благотворното въздействие на това хранене е далеч по дълбоко от простото редуциране на теглото.
Магнитни срелки се ползват първите десетина дни. След това не е нужно да се носят.
Що се отнася до втората част на въпроса ви – семената са алтернатива на магнитните звездички. Вместо магнитни звездички могат да се ползват семена. Но в някои случаи магнитните звездички за по ефективни защото съчетават масажното и въздействието на магнитното поле.
USA
Д-р Петър Найденов - 15-06-2002
Мнение: Поздравления за хубавата страница! Методът су-джок има много важни предимства - той не вреди, може да се практикува самостоятелно, става и за профилактика. Но и при този метод става дума за преразпределение на енергията в организма. Една много важна форма на енергия е храната, която приемаме - физическата храна, с която храним тялото си, емоционалните модели, на които робуваме, и начинът ни на мислене. Всичко това се отразява повече отколкото осъзнаваме.
Мисля че су-джок трябва да се комбинира с хомеопатия. лечение с цветята на д-р Беч, хранене и работа за трансформиране на съзнанието.
Медикс: Съгласни сме с това. Особенно с позицията на д-р Петър Найденов за физическата храна. Затова много настойчиво насочваме нашите посетители към зоновото хранене, на което ще отделим по нататък специално място в сайта ни.
България
Любомира Димитрова Г - 09-06-2002
Въпрос: Имам възпаление на бъбреците и пикочния мехур. Често уринирам - на всеки 10,15 минути. Боли ме левия бъбрек - леко, но постоянно. Ще ми помогне ли су-джок терапията? Отговор: Вашият случай може да се лекува успешно със су-джок терапия. Трябва да нагреете с мокса болезнените точки (най вероятно целите зони ще са болезнени) в зоните на съответсвие на левият бъбрек и пикочния мехур (Основната система на съответствие). Ако заболяването е особенно упорито изпълнете и рецептата от класически точки описана на стр.102 в книгата на Пламен Иванов.
България
Васил - 27-05-2002
Въпрос: Занимавам се с активна спортна дейност, имам частично разкъсани задни коленни връзки. Какви са способите за възможно най-бързо възстановяване? Ползвам су-джок на елементарно ниво, но искам професионален съвет. Ще ви бъда много благодарен.
Отговор:Трябва да намерите болезнените точки, които са се появили в зоните на съответствие на травмираното коляно в Основната и в Системата на съответствие “Насекомо”. Нагрейте с мокса първичните болезнени точки в Основната система на съответствие върху ръка и ходило. Нагрейте по 10 минути класическите точки RP-9 и VB-34. Топографията им ще намерите в книгата на Пламен Иванов. Поставете семена от чер пипер върху две първични болезнени точки в Системата “Насекомо” до следващата процедура с мокса. Тая схема ще ускори рязко възстановяването на коляното ви.
Възможен е и по опростен подход – просто докато гледате телевизия масажирайте по пет-шест минути всички първични болезнени точки върху ръката и ходилото, а ако ви е трудно да достигнете ходилото си – първичните и вторичните точки върху двете ръце. Масажа можете да изпълните с диагностична сонда, а ако нямате такава – с подръчни средства , например с върха на термометър.
България
Ирина Савова - 23-05-2002
Въпрос: Възможно ли е с тази терапия да се лекува множествена склероза или поне да се въздейства върху нея? Отговор: Когато е в острия си стадий множествената склероза може да се излекува със су-джок, но това трябва да се извърши от квалифициран специалист. Самостоятелно можете да приложите су-джок успоредно със стандартното лечение назначено от лекар. Това ще ускори значително лечебния процес.
В хроничния стадий на множествената склероза прилагането на су-джок може да облекчи симптомите и да задържи развитието на болестта.
И в двата случая трябва да се търсят болезнени точки и участъци в зоните на съответствие на мозъка и гръбначния стълб. Най-добре е върху тях да се въздейства със су-джок игли или да се използва методът “гореща игла”, който е описан в книгата на Пламен Иванов. Су-джок иглите могат да се поставят самостоятелно.
България
СЛАВОВ - 20-05-2002
Въпрос: Страдам от кожно заболяване - псориазис. Медиците казват, че не се лекува, а само се подтиска развитието му с мазила и слънчеви бани. Възможно ли е подтискането му чрез су-джок? Отговор: При обостряне псориазисът може да се подтисне със су-джок терапия. Ако са поразени няколко неголеми участъка локализирани на едно място – например по главата или лактите, се ползва първото ниво на су-джок. Зоните на съответствие се третират с мокса или пръстеновидни магнити. Ако са обхванати множество обширни участъци по цялото тяло е необходимо да се приложи второто ниво на су-джок терапията. Може да се опита и с активен масаж на пръстите на ръцете с масажен пръстен.
Псориазисът се повлиява много добре от дима на моксата (в случая се ползва не бездимна, а обикновена мокса). Необходимо е поразената кожа да се “опуши” с дим от мокса не по малко от 30 минути. Правят се пет до десет процедури. За целта трябва да си измислите някакво приспособление, което похлупва болното място и задържа дима, като същевременно осигурява необходимия кислород за тлеенето на моксата.
Със су-джок терапия псориазисът може да бъде излекуван напълно, ако се лекува причината, която го предизвиква. Това може да бъде някоя жлеза с вътрешна секреция, хронична инфекция, проблем с нервната система.
Нашият съвет е да опитате с първото ниво на су-джок (мокса, магнити или масаж с масажен пръстен) и директно “опушване” на болните места с мокса. Съчетайте тия процедури със зоново хранене (потърсете книгата на Бари Сиърс “Зоната”, има я по книжарниците).
Зоновото хранене, наред със су-джок терапията е другото голямо медицинско откритие, което позволява да поддържаме сами здравето си. Зоновото хранене хармонизира дейността на жлезите с вътрешна секреция и довежда организма до състояние наречено “супер здраве”. Настойчиво препоръчваме съчетаването на су-джок терапия и зоново хранене, особено при по-тежки и хронични болести.
БЪЛГАРИЯ
Томислав - 15-05-2002
Въпрос: Моля ви, напишете по подробно как се лекува бронхиална астма с метода су-джок? Отговор: За съжаление тук не можем детайлно да опишем методиката за лечение на бронхиална астма със су-джок терапия. Това ще направим по-нататък в страницата "РЕЦЕПТА", където имаме намерение периодично да публикуваме подробни и илюстрирани рецепти за лечение на най-разпространените болести. Рецептите ще са представени така, че да могат да се приложат и без инструменти, с подръчни средства. За ваша информация - бронхиалната астма се повлиява изключително добре от су-джок терапия. Но при по-тежки, хронични случаи, свързани със съпътстващи болести, лечението трябва да е комплексно, като се ползва и втората степен на су-джок.
България
Яким Илиев - 06-05-2002
Въпрос: Възможно ли е с метода су-джок да бъде лекувано стресово състояние? Отговор: Със су-джок терапия може да се лекува стресово състояние и всякакви проблеми свързани с психиката. Обикновено в тия случаи се появяват болезнени точки в зоните на съответствие на мозъка разположени по първите фаланги на пръстите. При по-леки състояния е достатъчен общ масаж на първите фаланги на пръстите с масажен пръстен. При по тежки състояния е необходимо върху болезнените точки да се въздейства с мокса, семена, магнити или игли.
България
Стефан Георгиев - 21-04-2002
Личен опит: Методът е страхотен. От три години страдам от болки в дясната страна на ребрата. Не съм опитал само уринотерапия за да се излекувам. Още при първата процедура, и то с обикновен масаж изпълнен с нокътя на палеца получих облекчение. След седем процедури - масаж на болезнените точки по 10 -15 минути върху два - три пръста на ръцете по Системата "Насекомо" се почувствах напълно здрав. От тогава минаха два месеца и слава богу болките ги няма.
България