| ГОРДЕЕМ СЕ С ВАС! Петър Найденов, Екзекутивен Директор 2* Преди да разкажа за себе си и своите успехи, искам да започна с благодарности. Благодарен съм на Бог за възможността, която ми бе предоставена. Мамо, Татко, Емо, Лина, Цвети, Гого, Буби, Богомила, Пламене, Тео, Вилма, Сия и Бранко, Иване, Марго, Грета, Милуша, Гея, Юлия, Краси, Илиана, Дора, Лили и Руми, Дон, Том, Джон, Франк, Декстър, Пол, Тереза, Дейл, Джери, Джим, Зиг, Артър, Оливер, Шон, всички от офиса - каквото и да става, където и да сме, знайте, че ви обичам, ценя ви и ви благодаря от сърце и душа за живота, който споделяме, за любовта, за болката, за изминатия път, за всичко, което сте ми дали и на което сте ме научили, за трудните и прекрасни мигове, които ни свързват завинаги, за най-съдържателните години от живота ми - а и, надявам се, за светлото бъдеще!

Нашата организация е едно голямо семейство. Когато членовете на това семейство изпълняват задълженията си и проявяват любов и уважение помежду си, всичко върви прекрасно. Когато човек говори истината, държи на думата си, изпълнява обещаното, работи неуморно, не се страхува да греши и да изправя грешките си, вярва в себе си и екипа си, мечтае и гони мечтите си, успехът рано или късно идва при него. Тези, които развиват стабилност и постоянство в следването на избрания път, не се отклоняват при всеки преходен порив на вятъра, и доказват на дело своята лоялност и всеотдайност към групата, винаги печелят. В нашия бизнес успяваме, като работим за другите. Постигаме целите си, като помагаме на хората да осъществят мечтите си. Плащат ни, за да печелим приятели - и колкото повече приятели спечелим, и колкото повече се сприятеляваме с тях, толкова повече ни плащат!

Човешкият живот е едно безкрайно пътуване. Всичко тече, всичко се променя, само промяната е вечна. И само тези, които са винаги готови да се учат, успяват. Онези, които си мислят, че вече са научили всичко, също са готови за успеха - но в един свят, който е съществувал вчера. Вчерашният свят вече го няма, а утре?

Неведоми са Пътищата Божи! И само сърцата ни могат да ги узнаят… Когато започнах да работя с АкваСорс, не разбирах от маркетинг, продажби, мрежи и бизнес. За мен всичко бе само една далечна "надежда, наречена Кламат". Все пак, реших да опитам. Успях да привлека качествени хора в групата си. Отначало много от тях не вярваха в себе си, както и аз самия. Не е вярно, че в този бизнес трябва да попаднеш на звезди. Всички мои успяващи лидери, както и самият аз, отначало не бяхме нищо особено. А няколкото "бизнесмени", на които възлагах надежди, се провалиха безславно!

Сега не мога да си представя живота си без нашата група, без приятелите, без водораслите. Още веднъж искам да кажа на всички: Благодаря ви, че ви има! Обичам ви! Бог да ни благослови!

Продуктите ни наистина са много полезни и специални. За мен водораслите сега са съдба. И колкото повече ги ям, толкова повече се свързвам с тях. На себе си и на нашата група гледам като на Пратеници на Светлината и Любовта. Едва ли има по-възвишен и по-правилен поминък от нашия!

Нашата работа се работи със сърце - човек трябва да обича хората и да иска да им помага. А също и да има огромни мечти. Дейл Малони, милионер в МЛМ, казва, че в сравнение с неговите мечти Големият Каньон е като едно корито. А Декстър Йегър, най-великият дистрибуор в света, казва: "Когато човек има мечта, действителността няма значение!"

Ако питате за тайната на моя успех, отговорът е, че тайна няма! Аз просто не се отказах и се уча от най-добрите. Непрекъснато се равнявам по водещите в света - американците, които имат огромен опит. Домът ми е пълен с касети, автомобилът ми е истински университет на колела. Непрекъснато уча и това ми дава сили да остана позитивно настроен въпреки всичко! Вече от 3 години насам поддържам активно диамантено или двойно диамантено ниво всеки месец, и то без особени усилия. Вярвам, че чрез МЛМ ще стана мултимилионер, като помогна на своите приятели да станат милионери! Вярвам в обучението и в своя екип и се гордея с хората си! Но на първо място поставям вярата в Бог и в това, че ни е поверена прекрасна духовна мисия, за която сме отговорни.

Продуктите на АкваСорс са много полезни за всички мои най-близки хора - баща ми е работил 30 години в уранов рудник и аз като лекар се тревожех много за него и мама, тъй като не е лесно да си пенсионер сега у нас. Водораслите са незаменими за тях, а също и за трите ми деца, брат ми, Лина, Цвети и всички останали от цялата ни голяма фамилия!

Чрез МЛМ семейството ми се сплоти - работим заедно, имаме общи приятели и общи интереси, прекарваме много повече време един с друг, обикаляме света заедно, помагаме си. Гордея се с това, което сме постигнали, и че ми се даде възможност да бъда полезен на най-близките си! Естествено, вярвам, че можем още!

Никога не съм бил особено добър в продажбите. Стеснителен съм и не ми е лесно да поддържам светски разговор. Доста съм мек - непрекъснато ми вземат пари уж назаем и не ми ги връщат. Една приятелка ми казваше - какъвто си мек, ако беше жена, все с мокри поли щеше да ходиш! Но предимството ми е, че обичам да помагам на хората и когато работя за другите, се преобразявам. А най-важното е, че вярвам в това, което правя, и не се отказвам. Така успявам постоянно да разширявам групата си. Много е важно непрекъснато лично да спонсорираме и обучаваме нови хора! По-важно е колко души си спонсорирал, а не кого.

Това е нашият собствен бизнес, а не работа. С АкваСорс сме партньори, фирмата не ни е работодател. Който разбере, че сам си е началник и подчинен, и че резултатите му зависят от него самия, ще успее. Останалите ще се оплакват от трудните условия, от фирмата, от дистрибуторите и от времето. Аз не се оплаквам, а се стремя във всичко да виждам доброто. Търся причините за неуспехите си в себе си. Успявам, защото действам, и защото не се страхувам да правя грешки. Не е важно да не грешиш, важно е да поправяш грешките и да ставаш все по-добър. Аз не се състезавам с другите, а със себе си. И на успеха си гледам като на поредната стъпка напред по един безкраен път, който се губи в далечината.

Ако трябва да опиша с две думи какво е за мен животът сега, ще кажа: СБЪДНАТА МЕЧТА! Не бих заменил това, което правя, за нищо на света! И се гордея с постигнатото. Горд съм и че съм българин. Вярвам, че всички заедно един ден ще бъдем в основата на огромна дистрибуторска мрежа, простираща се на пет континента, и че ще бъдем богати, свободни и щастливи. Естествено, ако не се откажем, ако работим здраво и умно, ако си помагаме и ако следваме сърцето си.

А на тези, които сега започват, направо им завиждам. Приятели, вие може да се възползвате от нашия опит и да избегнете нашите грешки. Имаме система, готови сме да ви помогнем и да ви обучим, а и щом ние успяваме, и вие ще можете! Искайте, и ще ви се даде. Чукайте, и ще ви се отвори. Търсете, и ще откриете. Защото който търси, намира, и който иска, получава, и на този, който почука, ще му бъде отворено…

Искрено ваш - д-р Петър Найденов - Big Algae Joe.

Ели Хорозова, Екзекутивен Директор 1*

Срещата ми с Кламатските водорасли беше непредсказуема и съдбоносна като всяко решаващо събитие в живота ми. Бях подготвена от практиката си с вегетарианство и гладолечение да оценя тази нетрадиционна за нас, но изключително естествена и близка за човешката клетка храна.

С времето й повярвах и обикнах безусловно. И тя ми се отблагодари.

В моя случай обаче инженерството и журналистиката ме бяха отдалечили от биологията и се наложи доста да се потрудя над книгите. С натрупването на знанията и опита дойде и познанието. Водораслите не са просто изключително съчетание между всички природни вещества, нужни на нашия организъм. Със своята същност те са нов клас достъпна целебна храна. А каква интелектуална радост и лична благодарност изпитвах към създателите на "АкваСорс" когато срещнех научни съобщения за последни открития в областта на биологичната медицина и храненето, заложени в продуктите, които ние вече ползвахме и предлагаме.

Някои хора възприемат алгите като предизвикателство. И точно с тях избирам да общувам с удоволствие, защото водораслите пресяват своите почитатели - те обичат непредубедения, готов да се променя и органично свързан с природата човек. Такива са и моите нови приятели, на които съм готова да просветя с безрезервна обич толкова време и помощ, колкото са им потребни, за да сме заедно…

Работата ни е просветителска, защото се налага да променяме в себе си и другите някои модели, изградени от нашата цивилизация по отношение на храненето и болестите. Новото съзнание да влагаш време, характер и средства за профилактика е забравена древна практика, но сега всички ние, привържениците на "АкваСорс" поемаме отговорността за своето здраве и самочувствие, пълноценното хранене на децата ни и възрастните ни родители.

Като бизнес нещата са прости и ясни – има точно определена и еднаква за всички бизнес-схема, която позволява да пълниш кутийките на питата и добиваш мед според стореното. Твоите резултати са функция на времето и усилиятя, невъзможно е да успееш без постоянство, верност и самоотверженост, но все пак, както във всяка творческа дейност – решаваща е личността.

По-цялостната и осъзната личност се старае да е с ясно съзнание за своето място и роля във всеки момент, носи отговорност за отношенията си с хората и своето самоусъвършенстване. Честна работа за другите, без обвързване с конкретен финансов резултат, последователност и изисквания единствено към себе си – това са само част от настройките, които според мен трябва да има човекът, решил съдбата си като полезно дело. А всеки висококвалифициран труд носи удоволетворение и материална обезпеченост. Разковничето е да го достигнеш

Вилма Михайлова - Екзекутивен Директор 1*

История на успеха

През месец февруари 1995 г., когато подписах дистрибуторски договор с английската фирма AquaSource, аз дори не бях чувала за MLM, камо ли да знаех нещо за бизнес възможността, която дава мрежовият маркетинг. Детски лекар съм и оскъдната информация, която имах за продуктите ме завладя напълно, въодушеви ме и аз усетех с цялото си същество, че това са не само хранителни добавки. Мястото, от където идваха, невероятната съвършена комбинация от всички хранителни добавки нужни на човека да расте, развива и поддържа добро здраве, ме въодушевиха. Аз веднага започнах да ги давам на цялото си семейство, наблюдавах зорко какво ще се случи и ги препоръчвах на моите пациенти. Исках факти, категорични факти! Малкото теория, която знаех, я прилагах в практиката с истинска любов и дълбока вяра в качеството на продуктите. Срещу това получавах бетонна стена от явно недоверие, скептицизъм и скрити подигравки от близки приятели и колеги. Но аз никого не слушах, продължавах упорито всеки божи ден да ги консумирам, да ги давам на семейството си и на пациентите, които ми вярваха. Моето шесто чувство се оказа превъзходен водач към добрата, да не кажа блестяща репутация, която имам сега като лекар, практикуващ профилактична и холистична медицина. Това е медицината на новото хилядолетие. Сигурна съм!

Бях в Индия, много видях и научих, но две неща искам да споделя. Индийците казват: "Когато имаш добра репутация, бизнесът идва при теб сам" и "Истината е красива". Е, аз се погрижих за репутацията си, пък бизнесът дойде при мен сам и истината, т.е. ФАКТИТЕ са красиви. След дълъг или къс период от време – зависи от гледната точка! Сега живея такъв живот и ми си случват такива неща, които, ако ясновидка ми беше предсказала, нямаше да и повярвам дори и един процент.

Имам най-важните предпоставки за щастлив живот – здраве за мен и цялото семейство, свобода и много верни и скъпи приятели. Това е голямото предизвикателство, което предлага фирма AquaSource на всеки, който има очи да вижда, уши да чува и сърце да чувства.

Имам една единствена цел – СВОБОДА – живот освободен от болести, от началници и ограничения на работно време и работна заплата. Работя толкова и тогава, когато аз пожелая. Разбира се, през изминалите близо шест години и досега аз работя много, много повече от средно статистическия българин, но имам свободата аз да определям своето поведение. Благодарение на моя спонсор д-р Петър Найденов нямам проблеми с определянето на моите цели и постигането им. Казано е : "Слушайте този, който живее такъв живот, какъвто вие бихте искали да живеете". Ами, харесва ми живота на Петър и на моите по-горни спонсори Пламен Бараков и Теодор Троев. Слушам ги, чувам ги, вярвам им и прилагам това, което са ме учили непрекъснато и с много любов. Така мотивирам и хората от моята група – с личния пример. Показвам им как аз неизменно ходя и се обучавам от техни лекции, семинари, а също и от семинарите, които провежда фирмата. Забравила съм изреченията "Аз това вече съм го слушала", "Тези неща са написани в книги, по-добре тях да прочета". Не! Ако се тръгне по тази пътека сто процента ще се стигне до провал. Всички ние четем и учим непрекъснато и по-точно денонощно, грешим и споделяме нашите грешки, като по този начин вървим дружно в ЕКИП. Няма друга по-точна рецепта според мен по пътя към върха на успеха и удовлетворението.

Така месец след месец се изграждах като лидер и с личен пример помагах на желаещите от моя екип да развият лидерски качества. Мрежовият маркетинг е като груповия спорт (както знаете има и индивидуален). Повече ми харесва да съм част от един любим тим. Аз не съм индивидуалист! Всичко, каквото зная и мога искам всички мои приятели да го знаят и могат. Това е повелята на епохата на Водолея!

Успехът в MLM е комплекс от амбиция, устойчивост и изградено умение.
При мен това е още и необходимостта на медицинския работник да мисли за здравето на хората. Останалото е плод на водораслите. Те са енергията, хармонията и баланса в нас, а наградата е удовлетворението!

Галя Радева - Екзекутивен Директор

Срещата ми с водораслите на AquaSource ме накара да осъзная силата на храната като източник на здраве. Пътят ми след това беше изпълнен с желание за успех и постоянство, които изградиха в мен онази система от убеждения и вяра, че MLM с продуктите на AquaSource са моето бъдеще.
Скъпи приятели, благодаря Ви, че ми повярвахте

Руси Русев - Екзекутивен Директор